Akhillevs og skilpadden
Store norske leksikon,Religion og filosofi,Filosofiens historie,Antikkens filosofi
Akhillevs og skilpadden er et av Zenon fra Eleas' argumenter mot at bevegelse er mulig. Zenons argument kan gjengis som følger:
«Hvis bevegelse er mulig, kan selv ikke Akhillevs, den hurtigste løper i Hellas, nå igjen en skilpadde som starter før ham. Akhillevs starter fra punkt p1 når skilpadden er kommet til punkt p2, men uansett hvor kort tid Akhillevs bruker på å nå p2, er skilpadden på den tiden kommet et lite stykke lenger, til p3, og så videre. Avstanden mellom dem går mot null, men blir aldri null. Denne sistnevnte konklusjonen er imidlertid absurd. Siden denne konklusjonen er en konsekvens av antagelsen av at bevegelse er mulig, er derfor denne antagelse selv absurd».Zenon mener med dette å ha bevist at bevegelse er umulig. Dette kalles akhillevsargumentet eller på latin: argumentum Achilleum. Les mer i Store norske leksikon Antikkens filosofi Zenon fra Eleas